open-index/open-wikipedia-markdown huggingface dataset:
தியாகதுருகம்

thumb|இந்த தகவல்கள் மலையின் முகப்பில் இருக்கும்
thumb|மலையின் மீது இருந்து பார்க்கும் போது தியாகதுருகத்தின் தோற்றம்

**தியாகதுருகம்** (ஆங்கிலம்:**Thiyagadurgam**), இந்தியாவின் தமிழ்நாடு மாநிலத்தில் அமைந்துள்ள கள்ளக்குறிச்சி மாவட்டத்தில் உள்ள கள்ளக்குறிச்சி வட்டத்தில்  இருக்கும் ஒரு தேர்வு நிலை  பேரூராட்சி ஆகும்.

## அமைவிடம்
தியாகதுர்க்கம் பேரூராட்சி, விழுப்புரத்திலிருந்து 65 கி.மீ.; சின்னசேலத்திலிருந்து 27 கி.மீ. தொலைவிலும், கள்ளக்குறிச்சியிலிருந்து 13.5 கி.மீ. தொலைவிலும் உள்ளது. இதன் வடக்கில் திருக்கோவிலூர் 32.6 கி.மீ. தொலைவில் உள்ளது.

## பேரூராட்சியின் அமைப்பு
11.69 ச.கி.மீ. பரப்பும், 15 பேரூராட்சி மன்ற உறுப்பினர்களையும், 113 தெருக்களையும் கொண்ட இப்பேரூராட்சி, கள்ளக்குறிச்சி (சட்டமன்றத் தொகுதி)க்கும் மற்றும் கள்ளக்குறிச்சி மக்களவைத் தொகுதிக்கும் உட்பட்டது.

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி   இப்பேரூராட்சி  4224 வீடுகளும், 18605 மக்கள்தொகையும் கொண்டது.  இப்பேரூராட்சியின் எழுத்தறிவு 12737 ஆகவுள்ளது. மேலும் பட்டியல் சாதியினரும் பட்டியல் பழங்குடியினரும்  முறையே 5478 மற்றும் 131 ஆகவுள்ளனர்

## வரலாறு
தியாகதுருகம்நகரின் மத்தியில் ஒரு சிறிய குன்று அமைந்துள்ளது அந்த குன்றின்மேல் ஒரு கோட்டை அமைந்துள்ளது. இதனை  கி.பி 1760 முதல் ஐதர் அலியின் கட்டுப்பாட்டில் இருந்தது அடுத்த ஆண்டு ஆங்கிலேயர் வசம் வந்தது பின்னர் திப்பு சுல்தான் அதற்கான போர் புரிந்தார். பின்னர் ஆங்கிலேயர் ஆட்சி நிலையானதும்  இந்தக் கோட்டை இராணுவத் தளங்களாகச் செயல்பட்டு வந்தது.

### மலையின் மீது அமர்ந்துள்ள சிறப்புகள்
இக்கோட்டையின் உள்ளே நிறைய குகைள் உள்ளது மலையின் மீது சுனை நீர் கிணறு ஒன்றும் உள்ளது ,பிரங்கிகள் மற்றும் அதன் இடிந்த நிலையில் மண்டபம் உள்ளது மற்றும் இதன் மீது ஏறி நின்றுகொண்டு பார்த்தால் ஊரின் அழுகு தெரியும்படி அமைந்துள்ளது. thumb|மலையின் மீது உள்ள பீரங்கி

## மேற்கோள்கள்
                                                                                                                                  =

பகுப்பு:கள்ளக்குறிச்சி மாவட்டத்தில் உள்ள ஊர்களும் நகரங்களும்
திங்கள்நகர்

**திங்கள்நகர்** (ஆங்கிலம்:Thingalnagar), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டம், கல்குளம் வட்டத்தில் இருக்கும் ஒரு பேரூராட்சி ஆகும். கன்னியாகுமரியிலிருந்து 43 கி.மீ. தொலைவில் அமைந்த திங்கள்நகருக்கு, அருகமைந்த தொடருந்து நிலையம், 2 கி.மீ. தொலைவில் உள்ள இரணியல் ஆகும்.

## பேரூராட்சியின் அமைப்பு
8.15 ச.கி.மீ. பரப்பும், 15 வார்டுகளும், 28 தெருக்களும் கொண்ட இப்பேரூராட்சி  குளச்சல் சட்டமன்றத் தொகுதிக்கும், கன்னியாகுமரி மக்களவைத் தொகுதிக்கும் உட்பட்டது.

## மக்கள் தொகை பரம்பல்
2011-ஆம் ஆண்டு மக்கள்தொகைக் கணக்கெடுப்பின்படி, இப்பேரூராட்சி                                  3,538 வீடுகளும், 13,567 மக்கள்தொகையும் கொண்டது.

## ஆதாரங்கள்


பகுப்பு:கன்னியாகுமரி மாவட்டத்தில் உள்ள பேரூராட்சிகள்
திருக்காட்டுப்பள்ளி

**திருக்காட்டுப்பள்ளி** (*Thirukattupalli*), இந்தியாவின், தமிழ்நாடு மாநிலத்தில் அமைந்துள்ள தஞ்சாவூர் மாவட்டம், பூதலூர் வட்டத்தில் அமைந்துள்ள ஒரு பேரூராட்சி ஆகும். இங்கு சுந்தரர், திருஞானசம்பந்தரால் பாடப்பட்ட அக்னீஸ்வரர் திருக்கோவில் உள்ளது. இப்பேரூராட்சியிலிருந்து தான் காவிரி ஆற்றிலிருந்து குடமுருட்டி ஆறு பிரிகிறது.

## அமைவிடம்
திருக்காட்டுப்பள்ளி பேரூராட்சியிலிருந்து, தஞ்சாவூர் 30 கி.மீ; திருச்சி 32 கி.மீ;  திருவையாறு 17 கி.மீ; பூதலூர் 8 கி.மீ தொலைவிலும் உள்ளது.

## பேரூராட்சியின் அமைப்பு
6.5 ச. கி. மீ. பரப்பளவும், 15 வார்டுகளும், 52   தெருக்களும் கொண்ட இப்பேரூராட்சி  திருவையாறு சட்டமன்றத் தொகுதிக்கும், தஞ்சாவூர் மக்களவைத் தொகுதிக்கும் உட்பட்டது.

## மக்கள் தொகை பரம்பல்
2011 ஆம் ஆண்டு மக்கள் தொகை கணக்கெடுப்பின்படி, இப்பேரூராட்சி 3,304 வீடுகளும், 12,972 மக்கள்தொகையும் கொண்டது.

## மேற்கோள்கள்

## வெளி இணைப்புகள்
* பேரூராட்சியின் தொடர்பு மையங்கள்

பகுப்பு:தஞ்சாவூர் மாவட்டத்தில் உள்ள பேரூராட்சிகள்
தென்கரை (கோயம்புத்தூர்)

**தென்கரை** (ஆங்கிலம்:(en:Thenkarai,_Coimbatore), இந்தியாவின் தமிழ்நாடு மாநிலத்தில் அமைந்துள்ள கோயம்புத்தூர் மாவட்டம், பேரூர் வட்டத்தில் இருக்கும் ஒரு பேரூராட்சி ஆகும்.

## பெயர்க்காரணம்
**[[நொய்யல் ஆறு|நொய்யல்]]** ஆற்றங்கரையின் தென் பகுதியில் அமைந்த இயற்கை எழில் கூடிய கிராமம்.நொய்யலாற்றின் தென் கரையில் அமைந்த ஊர் என்பதே பெயர் காரணம்.**சேர நாடு** மற்றும் **[[கொங்கு நாடு|கொங்கு]] நாட்டின்** ஒரு பகுதியாக அறியப்பட்ட இக்கிராமம் வளர்ச்சி பெற்றபின் 'சென்னனூர் , புதூர், தண்ணீர்ப்பந்தல் , கரடிமடை, குப்பனூர், அப்பச்சிமார் கோவில், சள்ளிக்குழி , மத்திபாளையம் மற்றும் சித்திரைச்சாவடி'  உள்ளிட்ட  பகுதிகளை கொண்டதாக வளர்ந்துள்ளது.இப்பகுதி சாலை மூலம் கோவை பெரு-நகருடன் நன்கு இணைக்கப்பட்டுள்ளது.

## கல்வி, தொழில் மற்றும் வேலைவாய்ப்பு
சென்னனூர் அரசு மேல் நிலைப்பள்ளி இப்பகுதியில் அமைந்துள்ளது, இப்பகுதி மக்கள் வேளாண்மை மற்றும் **வேளாண் சார்-தொழில்**  முதன்மை தொழிலாக கொண்டுள்ளனர். வேளாண் மக்கள் தாங்கள் விளைவித்த வேளாண்-பொருட்களை **[[பூளுவப்பட்டி]]** காய்-கனி சந்தையில் வியாபாரிகளிடம் விற்கும் நடைமுறை உள்ளது.

இது தவிர்த்த குப்பனூர் பகுதி மக்கள் சிலர் கூடை-முடைதல் போன்ற பாரம்பரிய தொழிலில் ஈடுபடுகின்றனர்.இப்பகுதி வேளாண் நிலங்கள் "**தென்-மேற்கு பருவ மழை**"யை மட்டுமே நம்பியே உள்ளது.

## அமைவிடம்
கோவை - சிறுவாணி நெடுஞ்சாலையில் அமைந்துள்ள இப்பேரூராட்சி, கோயம்புத்தூரிலிருந்து 18 கி.மீ. தொலைவில் உள்ளது.

## பேரூராட்சியின் அமைப்பு
12 ச.கி.மீ. பரப்பும், 15 பேரூராட்சி மன்ற உறுப்பினர்களும், 31 தெருக்களும்  கொண்ட இப்பேரூராட்சி,  தொண்டாமுத்தூர் (சட்டமன்றத் தொகுதி)க்கும், பொள்ளாச்சி மக்களவைத் தொகுதிக்கும் உட்பட்டது.

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி,  இப்பேரூராட்சி 2,093 வீடுகளும், 7,349 மக்கள்தொகையும் கொண்டது.

## புவியியல்
கோயம்புத்தூர் மாநகரிலிருந்து 17 கி.மீ. தொலைவில் சிறுவாணி சாலையில் அமைந்துள்ளது. இதன் தென் பகுதியில் மேற்கு தொடர்ச்சி மலையும் வட பகுதியில் நொய்யலாறும் உள்ளது. சித்திரை சாவடி பகுதியில் பழங்கால கதவணை உள்ளது. சிறுவாணி ஆறு இப்பகுதியில் இருந்து கி.மீ.  தொலைவில் அமைந்துள்ளது. தென்பகுதியில் சிறியதும் பெரியதுமான கரடுகள் (மலைக்குன்றுகள்) காணப்படுகின்றன.

குறிப்பு: சிறிய மலைக்குன்றுகளை கரடு என்று விளிக்கும் நடைமுறை காணப்படுகிறது.

## மொழி மற்றும் கலாச்சாரம்
தமிழ் மொழியே பெருவாரியாக பயன்பாட்டில் உள்ளது. விஜயநகர பேரருசுவின் காலத்தில் இந்த பகுதியில் குடியேறிய கன்னட மற்றும் தெலுங்கு மக்கள் , அவரவர் மொழியை வீட்டு மொழியாக பயன்படுத்துகின்றனர். வீட்டில் தெலுங்கு பேசினாலும் தன்னை தமிழராகவே வெளியில் அடையாளப்படுத்தி கொள்கின்றனர் பெரும்பாலும் தமிழ் மற்றும் ஆங்கிலம் , இளையதலைமுறையினரால் பயன்படுத்தப்படுகிறது. தமிழர்களே இந்த நிலத்தின் ஆதார பூர்வகுடிகள் ஆவர்

## இதர
அரசால் அங்கீகரிக்கபடாத உள்ளூர் மக்கள் புழக்கத்திலுள்ள பெயர்கள் :
புதூர் மற்றும் சென்னனூர் கிராமங்களுக்கு இடைப்பட்ட பகுதியில் உள்ள சிறு குடியிருப்பு பகுதி தற்போதுவரை உள்ளூர் மக்களால் **புலவையார் பள்ளம்** என்றே அறியப்படுகிறது. அது போலவே சென்னனுர் மேற்கு பகுதியில் உள்ள வேளாண் மக்கள் வாழும் பகுதி முறையே **செங்காடு** மற்றும் **நாத்துப்பட்டி** என்றே அறியப்படுகிறது. புலவையார் பள்ளம் உள்ள பகுதி தப்போது வீடுகள் அதிகம் கொண்ட பகுதியாக மாறி வருகிறது.

## ஆதாரங்கள்


## விக்கி மேப்பியாவில் தென்கரை
*அமைவிடம் 

பகுப்பு:கோயம்புத்தூர் மாவட்டத்தில் உள்ள பேரூராட்சிகள்
தேனம்பாக்கம்

**தேனம்பாக்கம்** (ஆங்கிலம்:Thenambakkam), இந்தியாவின் தமிழ்நாடு மாநிலத்தில் அமைந்துள்ள காஞ்சிபுரம் மாவட்டத்தில் இருக்கும் ஒரு கணக்கெடுப்பில் உள்ள ஊர்  ஆகும்.

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 9257 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். தேனம்பாக்கம் மக்களின் சராசரி கல்வியறிவு 65% ஆகும்,  இதில் ஆண்களின் கல்வியறிவு 73%,  பெண்களின் கல்வியறிவு 57% ஆகும். இது இந்திய தேசிய சராசரி கல்வியறிவான 59.5% விட கூடியதே. தேனம்பாக்கம் மக்கள் தொகையில் 11%  ஆறு வயதுக்குட்பட்டோர் ஆவார்கள்.

## ஆதாரங்கள்


பகுப்பு:காஞ்சிபுரம் மாவட்டத்திலுள்ள ஊர்களும் நகரங்களும்
திருமலையம்பாளையம்

**திருமலையம்பாளையம்** (ஆங்கிலம்:Thirumalayampalayam), இந்தியாவின் தமிழ்நாடு மாநிலத்தில் அமைந்துள்ள கோயம்புத்தூர் மாவட்டம், மதுக்கரை வட்டத்தில் இருக்கும் ஒரு பேரூராட்சி ஆகும்.

இப்பேரூராட்சியின் எல்லை கேரள மாநிலத்தினை ஒட்டியுள்ள பகுதியாகும். இங்கு வசிக்கும் மக்களில் பெரும்பாலானோர் விவசாயத் தொழிலையே மேற்கொள்கின்றனர்.

## அமைவிடம்
இது கோவை - பாலக்காடு தேசிய நெடுஞ்சாலையில் கோயம்புத்தூரிலிருந்து  17 கி.மீ. தொலைவில் உள்ளது. இதனருகே அமைந்த தொடருந்து நிலையம் 6 கி.மீ. தொலைவில் உள்ள மதுக்கரையில் உள்ளது.

## பேரூராட்சியின் அமைப்பு
30.65 ச.கி.மீ. பரப்பும், 15 பேரூராட்சி மன்ற உறுப்பினர்களும், 52 தெருக்களும்  கொண்ட இப்பேரூராட்சி  கிணத்துக்கடவு (சட்டமன்றத் தொகுதி)க்கும், பொள்ளாச்சி மக்களவைத் தொகுதிக்கும் உட்பட்டது.
## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி   3,375   வீடுகளும், 12,164 மக்கள்தொகையும் கொண்டது.

## ஆதாரங்கள்


பகுப்பு:கோயம்புத்தூர் மாவட்டத்தில் உள்ள பேரூராட்சிகள்
திருமழிசை

**திருமழிசை** (ஆங்கிலம்:**Thirumazhisai**), இந்தியாவின் தமிழ்நாடு மாநிலத்தில் அமைந்துள்ள திருவள்ளூர் மாவட்டத்தின் பூந்தமல்லி வட்டத்தில்  இருக்கும் பேரூராட்சி ஆகும்.

இது சென்னை பெருநகர் வளர்ச்சிக்குழும எல்லைக்குட்பட்ட பேரூராட்சியாகும். இது சென்னையிலிருந்து 24 கி.மீ. துரத்தில் அமைந்துள்ளது. இது திருமழிசை ஆழ்வார் பிறந்த திருத்தலமாகும். இங்கு அருள்மிகு ஒத்தாண்டீஸ்வரர் திருக்கோயில், அருள்மிகு ஜெகநாதபெருமாள் மற்றும் திருமழிசை ஆழ்வார் திருக்கோயில், ஸ்ரீவீற்றிருந்த பெருமாள் திருக்கோயில்கள் அமைந்துள்ளன.

## அமைவிடம்
இப்பேரூராட்சி சென்னை - பெங்களூரு தேசிய நெடுஞ்சாலை மற்றும் சென்னை - திருவள்ளூர் மாநில நெடுஞ்சாலையில் அமைந்துள்ளது.  இது மாவட்டத் தலைமையிடமான திருவள்ளூரிலிருந்து 24 கி.மீ. தொலைவில் உள்ளது. இதன் கிழக்கில் சென்னை 22 கி.மீ.;  வடக்கில் பூந்தமல்லி 5 கி.மீ.; தெற்கில் ஸ்ரீபெரும்புதூர் 45 கி.மீ. தொலைவில் உள்ளது. இதனருகில் அமைந்த தொடருந்து நிலையம் 15 கி.மீ. தொலைவில் உள்ள திருநின்றவூரில் உள்ளது.

## பேரூராட்சியின் அமைப்பு
6 ச.கி.மீ. பரப்பும், 15  பேரூராட்சி மன்ற உறுப்பினர்களையும், 141 தெருக்களையும்  கொண்ட இப்பேரூராட்சி பூந்தமல்லி (சட்டமன்றத் தொகுதி) மற்றும் திருவள்ளூர் மக்களவைத் தொகுதிக்குட்பட்டதாகும்.

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி   இப்பேரூராட்சி 5,220   வீடுகளும், 19,733  மக்கள்தொகையும், கொண்டது. மேலும் இப்பேரூராட்சியின் எழுத்தறிவு   81.42%  மற்றும்  பாலின விகிதம்   ஆயிரம் ஆண்களுக்கு, 996 பெண்கள் வீதம் உள்ளனர்.

## சிறப்பு
இந்த தலத்தின் தனிச்சிறப்பு, திருமழிசை ஆழ்வார் அவதரித்த தலமாகும். இவர் 12 ஆழ்வார்களில் ஒருவராவார்.  
திருமழிசை ஆழ்வாருக்கென்று தனி ஆலயம் இந்த ஊரில் உள்ளது. இந்தக் கோயில் ஜெகந்நாத பெருமாள் கோயில் எனவும் அழைக்கப்படுகிறது. இத்தலத்தில் திருமழிசை ஆழ்வாருக்கு காலில் கண் உள்ளது  இதற்கு அருகிலேயே வீற்றிருந்த பெருமாள் கோவில் உள்ளது. இங்கு பெருமாள் அமர்ந்த கோலத்தில் அஷ்டலட்சுமிகளுடன் காட்சி அளிக்கிறார். செங்குந்தர் குல கார்கோடக ஆதினம் மட்டும் நாட்டாமை சபைக்கு பாத்தியப்பட்ட ஒத்தாண்டேசுவரர் கோயில் இங்கு அமைந்துள்ள பழைமையான சிவன் கோயிலாகும்.

## மேற்கோள்கள்


*
திருநீர்மலை

**திருநீர்மலை** (ஆங்கிலம்:Thiruneermalai), இந்தியாவின் தமிழ்நாடு மாநிலத்தில் அமைந்துள்ள செங்கல்பட்டு மாவட்டத்தில் உள்ள பல்லாவரம் வட்டத்தில் இருக்கும் தாம்பரம் மாநகராட்சியின் ஒரு பகுதியாகும். மேலும் இது சென்னையின் புறநகர் பகுதி ஆகும். 108 வைணவத் திவ்விய தேசங்களில் ஒன்றான திருநீர்மலை நீர்வண்ணப்பெருமாள் கோயில் இங்கு அமைந்துள்ளது.

## தாம்பரம் மாநகராட்சியுடன் இணைத்தல்

3 நவம்பர் 2021 அன்று இந்த பகுதியானது தாம்பரம் மாநகராட்சியுடன் இணைக்கப்பட்டது.

## அமைவிடம்
திருநீர்மலை அருகே 4-5 கி.மீ.  தொலைவில் பல்லாவரம், பம்மல், குன்றத்தூர் அமைந்துள்ளது. இது காஞ்சிபுரத்திலிருந்து 56 கி.மீ. தொலைவில் உள்ளது.

## பகுதியின் அமைப்பு
4.80  சகி.மீ. பரப்பும், 216 தெருக்களையும் கொண்ட இப்பகுதி பல்லாவரம் (சட்டமன்றத் தொகுதி) மற்றும் ஸ்ரீபெரும்புதூர் மக்களவைத் தொகுதிக்குட்பட்டதாகும்.

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பகுதி 7,660   வீடுகளும், 30,702 மக்கள்தொகையும் கொண்டது. மேலும் இப்பகுதியின் எழுத்தறிவு 90.50% மற்றும்  பாலின விகிதம் 1,000 ஆண்களுக்கு, 998 பெண்கள் வீதம் உள்ளனர்.

## சிறப்புகள்
 
திருநீர்மலை, ஒரு திவ்வியதேச தலமாகும். இங்குள்ள திருநீர்மலை நீர்வண்ணப்பெருமாள் கோயில், பெருமாள் நீர்வண்ணராக திருநீர் மலையடிவாரத்தில் அருள் புரிகின்றார். மலைமீது ரங்கநாதராகவும், உலகளந்தவராகவும், நரசிம்மராகவும் சேவை சாதிக்கின்றார். திருமங்கை ஆழ்வாரால் மங்களாசாசனம் செய்யப்பெற்ற தலமாகும்.

## ஆதாரங்கள்


## வெளி இணைப்புகள்
*திருநீர்மலை குறித்த சொற்பொழிவு - காணொலி

செங்கல்பட்டு மாவட்ட ஊர்களும் நகரங்களும்
பகுப்பு:சென்னை சுற்றுப் பகுதிகள்
திற்பரப்பு

[thumb|[திற்பரப்பு அருவி]]
[300px|right|thumb|[திற்பரப்பு அருவியின் மேற்புறக்காட்சி]]

**திற்பரப்பு** (ஆங்கிலம்:Thiruparappu), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டம், திருவட்டாறு வட்டத்தில் இருக்கும் ஒரு பேரூராட்சி ஆகும். இவ்வூரில் இருக்கும் திற்பரப்பு அருவி கன்னியாகுமரி மாவட்டத்தின் சிறந்த சுற்றுலாத் தலங்களுள் ஒன்றாகும்.

## அமைவிடம்
திற்பரப்பு பேரூராட்சி, கன்னியாகுமரியிலிருந்து 40 கி.மீ.; நாகர்கோவிலிருந்து 35 கி.மீ.; மார்த்தாண்டத்திலிருந்து 13 கி.மீ. தொலைவில் உள்ளது.

## பேரூராட்சியின் அமைப்பு
10.96 ச.கி.மீ. பரப்பும், 18 வார்டுகளும், 29 தெருக்களும் கொண்ட இப்பேரூராட்சி  பத்மனாபபுரம் சட்டமன்றத் தொகுதிக்கும், கன்னியாகுமரி மக்களவைத் தொகுதிக்கும் உட்பட்டது.

## மக்கள் தொகை பரம்பல்
2011-ஆம் ஆண்டு மக்கள்தொகைக் கணக்கெடுப்பின்படி இப்பேரூராட்சி                                     5,839 வீடுகளும், 22,401 மக்கள்தொகையும் கொண்டது.

## மேற்கோள்கள்


## வெளி இணைப்புகள்
* விக்கிமேப்பியாவில் திற்பரப்பு அமைவிடம்

பகுப்பு:கன்னியாகுமரி மாவட்டத்தில் உள்ள பேரூராட்சிகள்
திருப்போரூர்

**திருப்போரூர்** (ஆங்கிலம்: *Thiruporur*) இந்தியாவின் தமிழ்நாடு மாநிலத்தில் அமைந்துள்ள செங்கல்பட்டு மாவட்டத்தில் உள்ள  திருப்போரூர் வட்டத்தின் தலைமையிடமும், பேரூராட்சியும் ஆகும். இங்கு திருப்போரூர் கந்தசாமி கோயில் உள்ளது. இங்கு திருப்போரூர் ஊராட்சி ஒன்றியத்தின் வட்டார வளர்ச்சி அலுவலகம் இயங்குகிறது. திருப்போரூர் நகரம் முந்தைய செங்கல்பட்டு மாவட்டத்தில் ஒரு பகுதியாக இருந்தது. திருப்போரூர் காஞ்சிபுரம் மக்களவைத் தொகுதிக்கு உட்பட்டதாகும்.

## அமைவிடம்
திருப்போரூர் பேரூராட்சியிலிருந்து காஞ்சிபுரம்  65 கி.மீ.; செங்கல்பட்டு 25 கி.மீ.; சென்னை 45 கி.மீ. தொலைவில் உள்ளது.

## பேரூராட்சியின் அமைப்பு
8 ச.கி.மீ. பரப்பும், 15  பேரூராட்சி மன்ற உறுப்பினர்களையும் கொண்ட இப்பேரூராட்சி செங்கல்பட்டு (சட்டமன்றத் தொகுதி) மற்றும் காஞ்சிபுரம் மக்களவைத் தொகுதிக்குட்பட்டதாகும்.

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி   இப்பேரூராட்சி 3256   வீடுகளும், 13,666  மக்கள்தொகையும், கொண்டது. மேலும் இப்பேரூராட்சியின் எழுத்தறிவு 84.52%  மற்றும்  பாலின விகிதம் 1,000 ஆண்களுக்கு, 945   பெண்கள் வீதம் உள்ளனர்.

## புகைப்பட காட்சியகங்கள்

File:THIRUPORUR(TOWN PANCHAYAT KANCHIPURAM DISTRICT ) KANDASAMY TEMPLE.jpg|thumb|திருப்போரூர் கந்தசாமி கோயில்
File:Thiruporur police station c-3.jpg|thumb|திருப்போரூர்  இ-6 காவல் நிலையம்
File:Thiruporur sub registrar office.jpg|thumb|திருப்போரூர் சார் பதிவாளர் அலுவலகம்


## மேற்கோள்கள்


பகுப்பு:செங்கல்பட்டு மாவட்டத்தில் உள்ள பேரூராட்சிகள்
பகுப்பு:செங்கல்பட்டு மாவட்டத்திலுள்ள ஊர்களும் நகரங்களும்
திருப்பனந்தாள்

**திருப்பனந்தாள்** (ஆங்கிலம்:Thiruppanandal), இந்தியாவின் தமிழ்நாடு  மாநிலத்தில், தஞ்சாவூர் மாவட்டம், திருவிடைமருதூர் வட்டம்,  திருப்பனந்தாள் ஊராட்சி ஒன்றியத்தில் அமைந்த முதல்நிலை பேரூராட்சி ஆகும். இப்பேரூராட்சி மூன்று வருவாய் கிராமங்களைக் கொண்டது. இப்பேரூராட்சியில் புகழ்பெற்ற திருப்பனந்தாள் காசிமடம் உள்ளது.

## அமைவிடம்
திருப்பனந்தாள் கும்பகோணத்திலிருந்து 20 கி.மீ. மற்றும் தஞ்சாவூரிலிருந்து 60 கி.மீ. தொலைவில் உள்ளது.

## பேரூராட்சியின் அமைப்பு
12.56 ச.கி.மீ. பரப்பும்,  15  வார்டுகளும், 40    தெருக்களும் கொண்ட இப்பேரூராட்சி  திருவிடைமருதூர் (சட்டமன்றத் தொகுதி)க்கும், மயிலாடுதுறை மக்களவைத் தொகுதிக்கும் உட்பட்டது.

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி 2,587    வீடுகளும், 11,169 மக்கள்தொகையும் கொண்டது.

## இதனையும் காண்க
* திருப்பனந்தாள் ஊராட்சி ஒன்றியம்

## ஆதாரங்கள்

## வெளி இணைப்புகள்
*திருப்பனந்தாள் பேரூராட்சியின் இணையதளம்

பகுப்பு:தஞ்சாவூர் மாவட்டத்தில் உள்ள பேரூராட்சிகள்
திருநாகேஸ்வரம்

right|thumb|225px|உப்பிலியப்பன்

**திருநாகேஸ்வரம்** (ஆங்கிலம்:Thirunageswaram) இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில், கும்பகோணம் வட்டத்தில் இருக்கும் ஒரு பேரூராட்சி ஆகும். இங்கு திருநாகேஸ்வரம் நாகநாதசுவாமி கோயில் மற்றும்  உப்பிலியப்பன் கோயில் உள்ளது.இது வணிக நகரமான கும்பகோணத்தின் புறநகர் பகுதி ஆகும்

## அமைவிடம்
திருநாகேஸ்வரம் பேரூராட்சி கும்பகோணத்திலிருந்து 7 கி.மீ. தொலைவிலும், தஞ்சாவூரிலிருந்து 40 கி.மீ. தொலைவிலும் உள்ளது.
 
## தொழில்
நெசவுத்தொழில், விவசாயம் மற்றும் சுற்றுலா சார்ந்த தொழில்கள். 1956 கணக்குப்படி, 8,000 செங்குந்த கைக்கோளர் மரபினர்கள் நெசவு தொழில் செய்து வந்தனர்.

## பேரூராட்சியின் அமைப்பு
6.70 ச.கி.மீ. பரப்பும்,  15  வார்டுகளும்,   85  தெருக்களும் கொண்ட இப்பேரூராட்சி  கும்பகோணம் (சட்டமன்றத் தொகுதி)க்கும், மயிலாடுதுறை மக்களவைத் தொகுதிக்கும் உட்பட்டது.

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி  3,940    வீடுகளும், 15,082 மக்கள்தொகையும் கொண்டது.

## சிறப்புமிக்க கோவில்கள்
* உப்பிலியப்பன் கோயில்  வைணவ தலம்   ஆகும்.
* திருநாகேஸ்வரம் (கோயில்) சைவ திருத்தலம்.

### சிறு கோவில்கள்
* வெள்ளை விநாயகர் ஆலயம்
* ரெட்டை பிள்ளையார் கோயில்
*கற்பக விநாயகர் ஆலயம், சன்னாபுரம் 
* தோப்புதெரு மாரியம்மன் கோயில்
* சன்னாபுரம் மாரியம்மன் கோயில்
* காளியம்மன் கோயில்
* செல்வ‌ வினாய‌க‌ர் ஆல‌ய‌ம்
* ஆதி தேவி மாரியம்மன் - மேலத்தெரு
* அண்ணாமலையார் கோயில்
* திரௌபதையம்மன் கோயில்
* பிரித்தியங்கிரா தேவி ஆலயம்
## வெளி இணைப்புகள்
* திருநாகேஸ்வரம் பேரூராட்சியின் தொடர்பு மையங்கள்
* 

## ஆதாரங்கள்


பகுப்பு:தஞ்சாவூர் மாவட்டத்தில் உள்ள பேரூராட்சிகள்
திருத்தங்கல்

**திருத்தங்கல்** (ஆங்கிலம் : :en:Thiruthangal), இந்தியாவின் தமிழ்நாடு மாநிலத்தில் அமைந்துள்ள விருதுநகர் மாவட்டத்தில் உள்ள சிவகாசி வட்டத்தில் உள்ள சிவகாசி மாநகராட்சிப் பகுதியும் சிவகாசி மாநகராட்சியின் மண்டலங்களுள் ஒன்றாகும்.

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 86&nbsp;மீட்டர்(482&nbsp;அடி) உயரத்தில் இருக்கின்றது.
## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி, 15,424 குடும்பங்களையும் கொண்ட இப்பகுதியின் மக்கள்தொகை 55,362 ஆகும். அதில்  27,676 ஆண்களும்,  27,686பெண்களும் உள்ளனர்.   இந்நகரத்தின் எழுத்தறிவு 80.5%   மற்றும் பாலின விகிதம்  1000 ஆண்களுக்கு, 1,000 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 5918 ஆகவுள்ளது. குழந்தைகள் பாலின விகிதம்,  1000 ஆண் குழந்தைகளுக்கு, 943    பெண் குழந்தைகள் வீதம் உள்ளனர்.  பட்டியல் சமூகத்தினரும், பட்டியல் பழங்குடி மக்களும்  முறையே 11,567  மற்றும் 103 ஆகவுள்ளனர். மக்கள்தொகையில் இந்துக்கள்  92.74%,  இசுலாமியர்கள் 1.03%, கிறித்தவர்கள் 6.14% மற்றும் பிறர் 0.09% ஆகவுள்ளனர்.

## முக்கிய தொழில்கள்
திருத்தங்கல் சிவகாசியுடன் முன்பு இணைந்து இருந்தது. சிவகாசியைப் போலவே திருத்தங்கலிலும் பட்டாசு, தீப்பெட்டித் தொழிற்சாலைகள் உள்ளன. இங்கு கல் குவாரிகளும் உண்டு.

## போக்குவரத்து
சென்னை - செங்கோட்டை வரும் செல்லும் அகல ரயில் பாதை இவ்வூரையும் கடக்கிறது. வாரத்தின் அனைத்து நாட்களும் பொதிகை விரைவு வண்டி இந்த ஊர் புகைவண்டி நிலையத்தில் நிற்கும். ஆனைக்குட்டம், எரிச்சநத்தம், சுக்கிரவார்பட்டி, சில்லையநாயக்கன்பட்டி, செங்கமலபட்டி, வெள்ளியபுரம், நாரணபுரம், வடமல்லாபுரம், எம் புதுப்பட்டி, ஆலமரத்துப்பட்டி என சுற்றுபுறத்தில் உள்ள சிறிய கிராமங்களுக்கு ஒரு இணைப்பு பகுதியாக திருத்தங்கல் விளங்குகிறது.

## கோவில்கள்
திருத்தங்கல் நின்ற நாராயணப் பெருமாள் கோவில் நூற்றிஎட்டு திவ்ய தேசங்களில் ஒன்றாகும்.  இங்கே சிவன் கோவிலும் பெருமாள் கோவிலும் ஒருங்கே அமைந்துள்ளது. மலை மேல் உள்ள முருகன் கோவில் பிரசித்தி பெற்றது. இங்குள்ள காளியம்மன் கோவிலிலும் சிறப்பான பூஜைகள் நடைபெறும்.
பங்குனிப் பொங்கல் மற்றும் தை பூசம் இவ்வூரில் சிறப்பாகக் கொண்டாடப்பட்டு வரும் வருடாந்திர பண்டிகைகள்.

## புகழ்பெற்றவர்கள்
ஆரோக்யா பால் நிறுவனர் ஆர். ஜி. சந்திரமோகன் இவ்வூரைச் சேர்ந்தவர்.

## ஆதாரங்கள்


## மேலும் பார்க்க
* திருத்தங்கல் நகராட்சி இணையதளம் 

பகுப்பு:விருதுநகர் மாவட்டத்திலுள்ள ஊர்களும் நகரங்களும்
பகுப்பு:தமிழ்நாடு முதல் நிலை நகராட்சிகள்
பகுப்பு:விருதுநகர் மாவட்ட நகராட்சிகள்
திருத்துறைப்பூண்டி

**திருத்துறைப்பூண்டி** (ஆங்கிலம்: **Thiruthuraipoondi**), இந்தியாவின் தமிழ்நாடு மாநிலத்தில் அமைந்துள்ள திருவாரூர் மாவட்டத்தில் உள்ள திருத்துறைப்பூண்டி வட்டத்தின் நிர்வாகத் தலைமையிடமும், நகராட்சியும் ஆகும். இது நாகப்பட்டினம் மக்களவைத் தொகுதிக்கு உட்பட்டதாகும். இவ்வூருக்கு வில்வாரண்ய க்ஷேத்திரம் என்னும் பெயர் உண்டு. திருத்துறைப்பூண்டி நகரம் முந்தைய தஞ்சாவூர் மாவட்டத்தில் ஒரு பகுதியாக இருந்தது.

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி, 24 நகராட்சி மன்ற உறுப்பினர்களையும், 6,263 குடும்பங்களையம் கொண்ட இந்நகரத்தின் மக்கள்தொகை 24,404  ஆகும். அதில் 11,985 ஆண்களும், 12,419 பெண்களும் உள்ளனர்.   இந்நகரத்தின் எழுத்தறிவு 88.6%  மற்றும் பாலின விகிதம்  ஆண்களுக்கு, 1,036 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 2324  ஆகவுள்ளது. குழந்தைகள் பாலின விகிதம்,  1000 ஆண் குழந்தைகளுக்கு,  969பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும்  முறையே 7,248 மற்றும் 450 ஆகவுள்ளனர். மக்கள்தொகையில் இந்துக்கள் 90.41%,  இசுலாமியர்கள் 6.36%, கிறித்தவர்கள் 3.09% மற்றும்  பிறர் 0.14% ஆகவுள்ளனர்.    

## கோவில்கள்
* திருத்துறைப்பூண்டி பிறவி மருந்தீஸ்வரர் கோயில்  
* திருத்துறைப்பூண்டி வண்மீகநாதசுவாமி கோயில்

## இங்கு பிறந்து புகழ்பூத்தவர்கள்
* வி. கே. சசிகலா - இந்திய பெண் தொழிலதிபர் மற்றும் அரசியல்வாதி   
* ஆர். வெங்கட்ராமன் - எழுத்தாளர் ஆர்வி
* பா‌லு மலர்‌வண்‌ணன் - எழுத்தாளர்  பா‌லு மலர்‌வண்‌ணன்‌
* ஆனந்த விகடன் ஆசிரியர் திரு வாசன்
*எழுத்தாளர் திரு.**[[உத்தமசோழன் (எழுத்தாளர்)|உத்தமசோழன்]]** (எழுத்தாளர், கிழக்கு வாசல் உதயம் மாத இதழின் ஆசிரியர்)
* மருத்துவப் பேராசிரியர் திரு இரவீந்திரன் 
* T.R.பாப்பா (சினிமா -இசையமைப்பாளர்)
* லியோ முத்து (நிறுவனர் -சாய் ராம் கல்வி நிறுவனங்கள் )
* கமலா கந்தசாமி (எழுத்தாளர் )
*திருமதி பிருந்தா சீனிவாசன் (அறிவியலாளர்)
*திரு வீரபாண்டியன் (ஊடகவியளாலா்)

## மேற்கோள்கள்



பகுப்பு:திருவாரூர் மாவட்டத்திலுள்ள ஊர்களும் நகரங்களும்
திருவள்ளூர்

**திருவள்ளூர்** (*Thiruvallur*) இந்தியாவின் தமிழ்நாடு மாநிலத்தில் உள்ள திருவள்ளூர் மாவட்டம், திருவள்ளூர் வட்டம் மற்றும் திருவள்ளூர் ஊராட்சி ஒன்றியம் ஆகியவற்றின் நிர்வாகத் தலைமையிட நகரமும், தேர்வு நிலை நகராட்சியும் ஆகும்.

## இவ்வூரின் சிறப்பு

இதன் திருத்தமான பெயர் திருவெவ்வுளூர் ( = திருஎவ்வுளூர் = திரு எவ்வுள் ஊர்) ஆகும். இதன் உண்மையான பழைய பெயர் வெறுமனே எவ்வுள் என்பதேயாகும். அப்படியேதான் ஆழ்வார் பாசுரங்களில் பாடுவதைக் காணலாம்.
இவ்வூரில் அமைந்துள்ள வீரராகவபெருமாள் திருக்கோயில் 108 திவ்ய தேசங்களுள் ஒன்றாகும்.

உள் என்னும் சொல் மிக அரிதாக ஊர்ப் பெயரிலே காணப்படும். வைணவத் திருப்பதிகளில் ஒன்றாகிய இந்த எவ்வுள் என்னும் ஊரை அப்படியே திருமங்கையாழ்வாரும், திருமழிசையாழ்வாரும் பாடியுள்ளனர். பிறகு நாளடைவில் திருஎவ்வுள் என்றும், திருஎவ்வுளூர், திருவெவ்வுளூர் என்றும் அழைக்கப்பெற்ற இவ்வூர், காலப்போக்கில் மருவி தற்போது திருவள்ளூர் என அழைக்கப்படுகிறது. திருவள்ளூர் நகரம் முந்தைய செங்கல்பட்டு மாவட்டத்தில் ஒரு பகுதியாக இருந்தது.

## மக்கள் வகைப்பாடு

2011-ஆம் ஆண்டு மக்கள் தொகை கணக்கெடுப்பின்படி, 27  நகராட்சி மன்ற உறுப்பினர்களையும், 14,004 குடும்பங்களையும் கொண்ட இந்நகரத்தின் மக்கள்தொகை 56,074 ஆகும். இந்நகரத்தின் எழுத்தறிவு 88.7% மற்றும் பாலின விகிதம் 1000 ஆண்களுக்கு 999 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை  5627 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 938 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 10,653 மற்றும் 334 ஆகவுள்ளனர்.

2011 ஆம் ஆண்டு மதவாரியான கணக்கெடுப்பின்படி, திருவள்ளூரில் இந்துக்கள் 
86.45%, முஸ்லிம்கள் 5.88%, கிறிஸ்தவர்கள் 6.17%, சீக்கியர்கள் 0.02%, பௌத்தர்கள் 0.02%, சைனர்கள் 0.35%, 1.12% பிற மதங்களைப் பின்பற்றுபவர்களும் உள்ளனர்.

## நகராட்சி நிர்வாகம் மற்றும் அரசியல்

திருவள்ளூர் நகராட்சியானது திருவள்ளூர் சட்டமன்றத் தொகுதிக்கும் மற்றும் திருவள்ளூர் மக்களவைத் தொகுதிக்கு உட்பட்டதாகும்.

2019 ஆம் ஆம் ஆண்டு நடந்த மக்களவைத் தேர்தலில், இம்மக்களவைத் தொகுதியை காங்கிரசு கட்சியைச் சேர்ந்த கே. ஜெயக்குமார் வென்றார்.

2021 ஆம் ஆண்டு நடந்த சட்டமன்றத் தேர்தலில், இச்சட்டமன்றத் தொகுதியை திராவிட முன்னேற்றக் கழகத்தை (திமுக) சேர்ந்த வி. ஜி. ராஜேந்திரன் வென்றார்.

## போக்குவரத்து
திருவள்ளூர் நகரமானது சென்னை - திருப்பதி தேசிய நெடுஞ்சாலையில் அமைந்துள்ளது. சென்னை மற்றும் திருவள்ளூரை இணைக்கும் பிற முக்கிய சாலைகளில் காக்களூர், புட்லூர், சேவப்பேட்டை, வேப்பம்பட்டு, திருநின்றவூர், ஆவடி, திருமுல்லைவாயில், அம்பத்தூர் மற்றும் வில்லிவாக்கம் ஆகிய நகரங்கள் வழியாக ஒரு பாதையும், பூந்தமல்லி மற்றும் கோயம்பேடு வழியாக மற்றொரு பாதையும் உள்ளது. தமிழ்நாட்டின் மிக அதிகமான போக்குவரத்து நிலைகளில், ஒவ்வொரு நாளும் கிட்டத்தட்ட ஒரு லட்சம் (1,00,000) வாகனங்கள் இந்த நகரத்தை கடக்கின்றன.

இந்நகரமானது சென்னை - பெங்களூர் அகல ரயில் பாதையில் அமைந்துள்ளது. இங்கு இரண்டு புறநகர் ரயில் பாதைகள் உள்ளன: சென்னை சென்ட்ரலில் இருந்து அரக்கோணம் வரையிலான மேற்கு பாதை மற்றும் சென்னை சென்ட்ரலில் இருந்து திருத்தணி வரையிலான வடமேற்கு பாதை ஆகியவைகள் ஆகும். இந்த இரண்டு பாதைகளிலும், அதிக அளவில் புறநகர் ரயில்கள் இயக்கப்படுகின்றனர்.

இங்கிருந்து 40 கி.மீ தொலைவில் உள்ள சென்னை வானூர்தி நிலையம் அருகிலுள்ள விமான நிலையமாகும்.

## மேற்கோள்கள்

பகுப்பு:தமிழ்நாடு முதல் நிலை நகராட்சிகள்
பகுப்பு:திருவள்ளூர் மாவட்டத்தில் உள்ள நகராட்சிகள்
திருவட்டாறு

**திருவட்டாறு** (ஆங்கிலம்:Thiruvattaru), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டத்தில் உள்ள திருவட்டார் வட்டம் மற்றும் திருவட்டாறு ஊராட்சி ஒன்றியத்தின் நிர்வாகத் தலைமையிடமும் ஒரு பேரூராட்சி ஆகும். இங்குள்ள திருவட்டாறு ஆதிகேசவப் பெருமாள் கோவில் 108 திவ்ய தேசங்களில் ஒன்றாகும்.

## அமைவிடம்
திருவட்டாறின் கிழக்கில் குலசேகரம் 5 கி.மீ.; மேற்கில் மார்த்தாண்டம் 10 கி.மீ.; வடக்கில் திற்பரப்பு 10 கி.மீ.;  தெற்கில் தக்கலை 20 கி.மீ. தொலைவில் உள்ளன. அருகமைந்த தொடருந்து நிலையம், 15 கி.மீ. தொலைவில் உள்ள குழித்துறையில் உள்ளது.

## பேரூராட்சியின் அமைப்பு
6.30 ச.கி.மீ. பரப்பும், 18 வார்டுகளும், 41 தெருக்களும் கொண்ட இப்பேரூராட்சி  குளச்சல் சட்டமன்றத் தொகுதிக்கும், கன்னியாகுமரி மக்களவைத் தொகுதிக்கும் உட்பட்டது.

## மக்கள் தொகை பரம்பல்
2011-ஆம் ஆண்டு மக்கள்தொகைக் கணக்கெடுப்பின்படி இப்பேரூராட்சி                                    4,836 வீடுகளும், 18,985 மக்கள்தொகையும் கொண்டது.

## ஆதாரங்கள்


பகுப்பு:கன்னியாகுமரி மாவட்டத்தில் உள்ள பேரூராட்சிகள்
திருவேங்கடம்

**திருவேங்கடம்** (*Thiruvengadam*), இந்தியாவின் தமிழ்நாடு மாநிலத்தில் அமைந்துள்ள தென்காசி மாவட்டத்தில் இருக்கும் ஒரு பேரூராட்சி ஆகும். சங்கரன்கோயில் வட்டம் பிரிக்கப்பட்டு, முன்னாள் முதல்வர் ஜெயலலிதா அவர்களால் திருவேங்கடம் வட்டம் உருவாக்கப்பட்டது.

## அமைவிடம்
இப்பேரூராட்சி திருநெல்வேலியிலிருந்து 80 கி.மீ. தொலைவிலும்; கோவில்பட்டியிலிருந்து 25 கி.மீ. தொலைவிலும்; சங்கரன்கோவிலிருந்து 18 கி.மீ. தொலைவிலும்; சிவகாசியிலிருந்து 28 கி.மீ. தொலைவிலும் உள்ளது. சங்கரன்கோவில் இதன் அருகமைந்த தொடருந்து நிலையம் ஆகும்.

## பேரூராட்சியின் அமைப்பு
15.60 ச.கி.மீ. பரப்பும், 15  வார்டுகளும், 30 தெருக்களும் கொண்ட இப்பேரூராட்சி  சங்கரன்கோவில் சட்டமன்றத் தொகுதிக்கும், தென்காசி மக்களவைத் தொகுதிக்கும் உட்பட்டது.

## மக்கள் தொகை பரம்பல்
2011-ஆம் ஆண்டு மக்கள்தொகைக் கணக்கெடுப்பின்படி  இப்பேரூராட்சி                        2,368 வீடுகளும், 8,337 மக்கள்தொகையும் கொண்டது.

## ஆறுகள்
திருவேங்கடம் ஊரில் நிட்சேப நதி (வைப்பாறு) பாய்கிறது. இவ்வாற்றின் குறுக்கே தடுப்பணை ஒன்று கட்டப்பட்டு அந்த நீர் கீழத்திருவேங்கடத்தின் கூத்தாடி குளத்துக்கு கால்வாய் மூலம் கொண்டு செல்லப்படுகிறது.

## வழிபாட்டுத் தலங்கள்
* யோக ஆஞ்சநேயர் திருக்கோவில் (சங்குபட்டி விலக்கு, நரிபாறை) 
* அங்காள பரமேஸ்வரி அம்மன் கோவில் (மதாங்கோவில்) 
* மீனாட்சி அம்மன் உடனுறை சொக்கநாதர் கோவில் (சிவன் கோவில்) 
* திருவேங்கடநாதர் கோவில் 
* படிக்காசு விநாயகர் கோவில் 
* காளியம்மன் கோவில் 
* முப்பிடாரி அம்மன் கோவில்
* வனப்பேச்சியம்மன் கோவில
* அய்யனார் கோவில்.

## கல்வி நிலையங்கள்
* ஊராட்சி ஒன்றிய துவக்கப்பள்ளி 
*  சி.எஸ்.ஐ துவக்கப்பள்ளி 
* அரசு மேல்நிலைப் பள்ளிகள் (தமிழ் & ஆங்கிலம் பயிற்று மொழிகள்)

### தனியார் பள்ளிகள் (ஆங்கில வழி மட்டும்)
* ஸ்ரீ கலைவாணி மெட்ரிகுலேசன் பள்ளி 
* கெங்குசாமி நாயுடு மெட்ரிகுலேசன் பள்ளி

## மேற்கோள்கள்

பகுப்பு:தென்காசி மாவட்டப் பேரூராட்சிகள்
பகுப்பு:தென்காசி மாவட்டத்திலுள்ள ஊர்களும் நகரங்களும்
திருவெண்ணெய்நல்லூர்

**திருவெண்ணெய்நல்லூர்** (ஆங்கிலம்:**Thiruvennainallur**), இந்தியாவின் தமிழ்நாடு மாநிலத்தில் அமைந்துள்ள விழுப்புரம் மாவட்டத்தில் உள்ள திருவெண்ணெய்நல்லூர் வட்டம் மற்றும் திருவெண்ணெய்நல்லூர் ஊராட்சி ஒன்றியத்தின் நிர்வாகத் தலைமையிடமும்,  ஒரு பேரூராட்சியும் ஆகும். திருவெண்ணெய்நல்லூர் நகரம் முந்தைய தென் ஆற்காடு மாவட்டத்தில் ஒரு பகுதியாக இருந்தது.

இப்பேரூராட்சிப் பகுதியில் கிருபாபுரீஸ்வரர் கோயில் மற்றும் மெய்கண்டதேவர் கோயில் அமையப்பெற்றுள்ளது. திருவெண்ணெய்நல்லூர் நகரம் தொண்டை மண்டலத்தில் ஒரு பகுதியாக இருந்தது.

## அமைவிடம்
விழுப்புரத்திலிருந்து 22 கி.மீ. தொலைவில் அமைந்துள்ள திருவெண்ணெய்நல்லூர் பேரூராட்சிக்கு 6 கி.மீ. தொலைவில் **திருவெண்ணெய்நல்லூர் ரோடு** தொடருந்து நிலையம் உள்ளது.  இதன் கிழக்கில் பண்ருட்டி 22 கி.மீ.; மேற்கில் திருக்கோயிலூர் 23 கி.மீ.; வடக்கில் விழுப்புரம் 22 கி.மீ.; தெற்கில் உளுந்தூர்பேட்டை 23 கி.மீ. தொலைவில் உள்ளது.

## பேரூராட்சியின் அமைப்பு
6.48 ச.கி.மீ. பரப்பும், 15 பேரூராட்சி மன்ற உறுப்பினர்களையும், 70 தெருக்களையும் கொண்ட இப்பேரூராட்சி, திருக்கோயிலூர் (சட்டமன்றத் தொகுதி)க்கும் மற்றும் விழுப்புரம் மக்களவைத் தொகுதிக்கும் உட்பட்டது.
## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி   இப்பேரூராட்சி 2,121  வீடுகளும், 9,623 மக்கள்தொகையும் கொண்டது.  இப்பேரூராட்சியின் எழுத்தறிவு  82% மற்றும் பாலின விகிதம் 1,000 ஆண்களுக்கு, 979 பெண்கள் வீதம் உள்ளனர். 6 வயதிற்குட்பட்ட குழந்தைகளின் பாலின விகிதம் 1000 ஆண் குழந்தைகளுக்கு, 887  பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 2,623  மற்றும் 46 ஆகவுள்ளனர்.

## ஆதாரங்கள்


பகுப்பு:விழுப்புரம் மாவட்டத்தில் உள்ள பேரூராட்சிகள்
திருவிதாங்கோடு

**திருவிதாங்கோடு** (ஆங்கிலம்:Thiruvithankodu), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டம், கல்குளம் வட்டத்தில் இருக்கும் ஒரு பேரூராட்சி ஆகும்.

இவ்வூரில் இரண்டு முத்தாரம்மன் ஆலயங்களும், ஒரு சிவன் கோவிலும், மூன்று வினாயகர் கோவில்களும் காணப்படுகின்றன. ஏசுநாதர் தேவாலயமும், நான்கு மசூதிகளும் உள்ளன. இங்குள்ள படிக்கிணறு பிரசித்தி பெற்றது.

## அமைவிடம்
நாகர்கோவிலிலிருந்து - கேரளா செல்லும் தேசிய நெடுஞ்சாலையில் சுமார் 14 கி.மீ. தூரத்திலுள்ள தக்கலையிலிருந்து சுமார் ஒன்றரை கி.மீ. தூரத்தில் திருவிதாங்கோடு அமைந்துள்ளது. திருவிதாங்கோட்டிற்குக் கிழக்கே நாகர்கோவில் 21 கி.மீ.; மேற்கே மார்த்தாண்டம் 15 கி.மீ.; வடக்கே குலசேகரம் 15 கி.மீ.; தெற்கே திங்கள்சந்தை 4 கி.மீ. தொலைவில் உள்ளன. அருகமைந்த தொடருந்து நிலையம் இரணியல் 4 கி.மீ. தொலைவில் உள்ளது.

## பேரூராட்சியின் அமைப்பு
5.2 ச.கி.மீ. பரப்பும், 18 வார்டுகளும், 82 தெருக்களும் கொண்ட இப்பேரூராட்சி  பத்மநாபபுரம் (சட்டமன்றத் தொகுதி)க்கும், கன்னியாகுமரி மக்களவைத் தொகுதிக்கும் உட்பட்டது.

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி                                    4469 வீடுகளும்,  18723  மக்கள்தொகையும் கொண்டது.
## வரலாறு
முன்னர் திருவாங்கூர்-கொச்சி  சமஸ்தானத்தின் தலைநகராக திருவிதாங்கோடு இருந்தது எனவும், திரு-விதான்-கோடு என்பது மருவியே திருவாங்கூர் ஆனது என்றும் திருவாங்கூர் மேனுவலில் கூறப்பட்டுள்ளது.
## கல்வி & தொழில்
ஓர் அரசு நடுநிலைப் பள்ளியும், ஓர் அரசு உயர்நிலைப் பள்ளியும் உள்ளன. இங்கு ஒரு முன்மாதிரித் தொழிற்சாலை உள்ளது.

## ஆதாரங்கள்


பகுப்பு:கன்னியாகுமரி மாவட்டத்தில் உள்ள பேரூராட்சிகள்
திசையன்விளை

**திசையன்விளை** (*Thisaiyanvilai*), இந்தியாவின் தமிழ்நாடு மாநிலத்தில் அமைந்துள்ள திருநெல்வேலி மாவட்டத்தில் உள்ளது. இது  ஒரு பேரூராட்சி ஆகும்.

## அமைவிடம்
திசையன்விளை தாலுகா, திருநெல்வேலியிலிருந்து  62 கி.மீ. தொலைவில் உள்ளது. நாங்குநேரி தொடருந்து நிலையம் இதற்கு 32 கி.மீ. தொலைவில் உள்ளது. அருகமைந்த ஊர்கள் உடன்குடி 25 கி.மீ.; சாத்தான்குளம் 15 கி.மீ.; கூடங்குளம் 34 கி.மீ.; உவரி 7 கி.மீ. ஆகும்.

இவ்வூர், தூத்துக்குடி மாவட்டத்தின் எல்லையை ஒட்டி அமைந்துள்ளது.

## பேரூராட்சியின் அமைப்பு
10.84 ச.கி.மீ. பரப்பும், 18  வார்டுகளும், 147 தெருக்களும் கொண்ட இப்பேரூராட்சி  இராதாபுரம் (சட்டமன்றத் தொகுதி), திருநெல்வேலி மக்களவைத் தொகுதி ஆகியவற்றிற்கு உட்பட்டது.

## மக்கள் தொகை பரவல்
2011-ஆம் ஆண்டு மக்கள் தொகை கணக்கெடுப்பின்படி,  இப்பேரூராட்சி 5,811 வீடுகளும், 23,702 மக்கள்தொகையும் கொண்டது. 

## ஊராட்சி மன்றங்கள்
#கண்ணநல்லூர்
#கோவங்குளம்
#குமாரபுரம்
#திசையன்விளை
#அப்புவிளை
#முதுமொத்தன்மொழி
#உருமாங்குளம்
#கரைச்சுத்து புதூர்
#கரைச்சுத்து உவரி 
#குட்டம் 
#ராமகிருஷ்ணாபுரம்
#சடையநேரி 
#இட்டமொழி
#கஸ்தூரிரெங்கபுரம்
#கோட்டைகருங்குளம்
#விஜயநாராயணம்

## மேற்கோள்கள்

## வெளி இணைப்புகள்
*திசையன்விளை.காம் 

பகுப்பு:திருநெல்வேலி மாவட்டத்தில் உள்ள பேரூராட்சிகள்
திட்டச்சேரி

**திட்டச்சேரி** (ஆங்கிலம்:Thittacheri), இந்தியாவின் தமிழ்நாடு மாநிலத்தில் அமைந்துள்ள நாகப்பட்டினம் மாவட்டம், நாகப்பட்டினம் வட்டத்தில் இருக்கும் ஒரு பேரூராட்சி ஆகும்.

திட்டச்சேரி அருகே நாகூர், வேளாங்கண்ணி மற்றும் தரங்கம்பாடி ஆகிய சுற்றுலா தளங்கள் அமைந்துள்ளன. திட்டச்சேரியில் முஸ்லீம் சிறுபான்மையினர் அதிகம் வசிக்கின்றனர்.மன்சூர் வலியுல்லாஹ் தர்கா ஷரீப் இங்கு அமைந்துள்ளது.

## அமைவிடம்
நாகப்பட்டினத்திலிருந்து 15 கி.மீ. தொலைவில் உள்ள திட்டச்சேரி பேரூராட்சிக்கு அருகே  நாகூர் தொடருந்து நிலையம் 4 கி.மீ. தொலைவில் உள்ளது.

## பேரூராட்சியின் அமைப்பு
8 சகி.மீ. பரப்பும்,  15  வார்டுகளும், 54 தெருக்களும் கொண்ட இப்பேரூராட்சி  நாகப்பட்டினம் (சட்டமன்றத் தொகுதி)க்கும், நாகப்பட்டினம் மக்களவைத் தொகுதிக்கும் உட்பட்டது.
## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி    1985 வீடுகளும், 9245 மக்கள்தொகையும் கொண்டது.

## வெளி இணைப்புகள்
* பேரூராட்சியின் தகவல் தொடர்புகள்

## மேற்கோள்கள்


பகுப்பு:நாகப்பட்டினம் மாவட்டத்தில் உள்ள பேரூராட்சிகள்
தொண்டாமுத்தூர்

**தொண்டாமுத்தூர்** (ஆங்கிலம்:Thondamuthur), இந்தியாவின் தமிழ்நாடு மாநிலத்தில் அமைந்துள்ள கோயம்புத்தூர் மாவட்டம், கோயம்புத்தூர் தெற்கு வட்டத்தில் இருக்கும் ஒரு பேரூராட்சி ஆகும்.

## அமைவிடம்
கோயம்புத்தூரிலிருந்து 18 கி.மீ. தொலைவில் உள்ளது.

## பேரூராட்சியின் அமைப்பு
29.58 ச.கி.மீ. பரப்பும், 15 பேரூராட்சி மன்ற உறுப்பினர்களும், 58 தெருக்களும்  கொண்ட இப்பேரூராட்சி,  தொண்டாமுத்தூர் சட்டமன்றத் தொகுதிக்கும், பொள்ளாச்சி மக்களவைத் தொகுதிக்கும் உட்பட்டது.

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி,  இப்பேரூராட்சி 3,320 வீடுகளும், 11,492 மக்கள்தொகையும் கொண்டது.

## பெயர்க்காரணம்
சரியான வரலாற்று ஆவணங்கள் இல்லாத காரணத்தால் , ஊகத்தின் அடிப்படையில் மட்டுமே பெயர்க்காரணம் தேடவேண்டி உள்ளது. **தொண்டி** அல்லது **சக்கிரி** என்ற பழைய வட்டார வழக்கிற்கு தடித்த தோல் (thick skin) என்று ஒரு பொருள். இந்தப்பகுதியில் அதிக அளவில் உள்ள தென்னை மரங்களும் அதன் தொண்டிகளையும் குறிக்கும் விதமாக இப்பெயர் பெற்றிருக்கலாம். 

**தொண்டி** மற்றும் **தோண்டி** என்பதற்கு  தோண்டுதல் என்று பொருள். **தொண்டி (புதையல் / பொதியல்)** என்பதை,  தோண்டி என்று பொருள்படுத்தி எடுத்தால், முத்துப்புதையல்  (gems - மணி) நிரம்ப கிடைக்கும் இடம் என்னும் பொருள் வரும். தொண்டி முதல், தொண்டிக்கட்டு போன்றவை தோண்டி (நோண்டி) எடுக்கப்பட்ட புதையல் என்று பொருள் கொடுக்கும்.

## மேற்கோள்கள்


பகுப்பு:கோயம்புத்தூர் மாவட்டத்தில் உள்ள பேரூராட்சிகள்
துறைப்பாடி, வேலூர்

**துறைப்பாடி** () என்பது இந்தியாவின் தமிழ்நாடு மாநிலத்தில் அமைந்துள்ள வேலூர் மாவட்டத்தில் இருக்கும் ஓர் ஊர் ஆகும்.

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 14,292 மக்கள் இங்கு வசிக்கின்றார்கள். இவர்களில் 54% ஆண்கள், 46% பெண்கள் ஆவார்கள். துறைப்பாடி மக்களின் சராசரி கல்வியறிவு 74% ஆகும்,  இதில் ஆண்களின் கல்வியறிவு 79%,  பெண்களின் கல்வியறிவு 67% ஆகும். இது இந்திய தேசிய சராசரி கல்வியறிவான 59.5% விட கூடியதே. துறைப்பாடி மக்கள் தொகையில் 7%  ஆறு வயதுக்குட்பட்டோர் ஆவார்கள்.

## வேங்கட கிருஷ்ணன் திருக்கோவில்
வேங்கட கிருஷ்ணன் திருக்கோவில் தொரப்பாடியில் (துறைப்பாடி) உள்ள கோவில்களில் மிகவும் பிரசித்திபெற்ற திருக்கோவில். ராதா ருக்மணி உடனுறை வேங்கட கிருஷ்ணன் எழுந்தருளி அருள்பாலிக்கின்றார். இக்கோவிலில் ஆஞ்சநேயர் சன்னதி உள்ளது இத்திருக்கோவில் 150 ஆண்டிற்கு மேலான வரலாற்றைக் கொண்டுள்ளது . இக்கோவிலில் புரட்டாசி மாதம் அனைத்து சனிக்கிழமையும் ஊஞ்சல் சேவை நடைபெறும், மேலும் மார்கழி மாதம் அனைத்து நாட்களும் திருப்பாவை சேவை நடைபெறும். மார்கழி மாத முக்கோட்டி ஏகாதசி வெகு சிறப்பாக நடைபெறும்.

## ஆதாரங்கள்


பகுப்பு:வேலூர் மாவட்டத்திலுள்ள ஊர்களும் நகரங்களும்
திருவிடைமருதூர்

**திருவிடைமருதூர்** (ஆங்கிலம்:Thiruvidaimarudur) இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் அமைந்த திருவிடைமருதூர் வட்டம் மற்றும் திருவிடைமருதூர் ஊராட்சி ஒன்றியம் ஆகியவற்றின் தலைமையிடம் அமைந்த பேரூராட்சி ஆகும்.

இவ்வூரில் உள்ள திருவிடைமருதூர் மகாலிங்கேஸ்வரர் கோயில் புகழ்பெற்றது. இந்த ஊருக்கு அருச்சுனம் என்னும் பெயரும் உண்டு.  வேதாரண்யம் விளக்கழகு, திருவாரூர் தேரழகு, நீடாமங்கலம் நீரழகு, திருவிடைமருதூர் தெருவழகு, மன்னார்குடி மதிலழகு என்ற முதுமொழி மூலமாக இவ்வூரின் பெருமையை உணரமுடியும்.

## அமைவிடம்
தஞ்சாவூரிலிருந்து 50.00  கி.மீ. தொலைவில் உள்ள திருவிடைமருதூர் பேரூராட்சிக்கு அருகில் கும்பகோணம் 9 கி.மீ.; மயிலாடுதுறை 27 கி.மீ.; ஜெயங்கொண்டம் 39 கி.மீ.; மன்னார்குடி 47 கி.மீ. தொலைவில் உள்ளன.

## பேரூராட்சியின் அமைப்பு
12.5 ச.கி.மீ. பரப்பும்,  15  வார்டுகளும், 91   தெருக்களும் கொண்ட இப்பேரூராட்சி  திருவிடைமருதூர் (சட்டமன்றத் தொகுதி)க்கும், மயிலாடுதுறை மக்களவைத் தொகுதிக்கும் உட்பட்டது.

## மக்கள் வகைப்பாடு
இந்திய 2011 மக்கள் தொகை கணக்கெடுப்பின்படி 14,786 மக்கள் இங்கு வசிக்கின்றார்கள். இவர்களில் 7,361 பேர் ஆண்கள், 7,425 பேர் பெண்கள் ஆவார்கள். திருவிடைமருதூர் மக்களின் சராசரி கல்வியறிவு 87.83 % ஆகும்,  இதில் ஆண்களின் கல்வியறிவு 92.83%,  பெண்களின் கல்வியறிவு 82.86% ஆகும். இது தமிழகத்தின் சராசரி கல்வியறிவான 80.09% விட கூடியதே. திருவிடைமருதூர் மக்கள் தொகையில் 10.02%  ஆறு வயதுக்குட்பட்டோர் ஆவார்கள்.
## அரசு அலுவலகங்கள்
தொடர் வண்டி நிலையம், துணை அஞ்சல் நிலையம், வட்டாட்சியர் அலுவலகம், காவல் துணை கண்காணிப்பாளர் அலுவலகம், கிளைச்சிறை, சார்பதிவாளர் அலுவலகம், அரசுக் கருவூலம் உள்ளிட்ட பல அரசு அலுவலகங்கள் உள்ளன. பாரத ஸ்டேட் வங்கி, இந்தியன் வங்கி, சிட்டி யூனியன் வங்கி, கரூர் வைஸ்யா வங்கி, கனரா வங்கி போன்ற வங்கிகளும் உள்ளன. ஒன்றிய தலைநகரமாகவும், சட்டமன்ற தொகுதியாகவும் திகழ்கிறது.

## திருநீலக்குடி சப்தஸ்தானம்
திருநீலக்குடி சப்தஸ்தானத்தில் திருநீலக்குடி, இலந்துறை, ஏனாதிமங்கலம், திருநாகேஸ்வரம்,  திருபுவனம், திருவிடைமருதூர் மற்றும் மருத்துவக்குடி ஆகிய ஏழூர்த் தலங்கள் அடங்கும்.

## மேற்கோள்கள்


## வெளி இணைப்புகள்
* திருவிடைமருதூர் பேரூராட்சியின் இணையதளம்  

பகுப்பு:தஞ்சாவூர் மாவட்டத்தில் உள்ள பேரூராட்சிகள்
திருவெறும்பூர்

**திருவெறும்பூர்** (*Thiruverumbur*) என்பது இந்தியாவின் தமிழ்நாட்டின் திருச்சிராப்பள்ளி அருகிலுள்ள ஒரு நகராட்சி ஆகும். இது 2011-ஆம் ஆண்டு திருச்சிராப்பள்ளி மாநகராட்சியுடன் இணைக்கப்பட்டது. திருஎறும்பூர் என்பது திரிந்து திருவெறும்பூர் என மாறியது. இங்கு அமைந்துள்ள திரு எறும்பீஸ்வரர் கோயிலின் புராணப் பெயர் காரணமாக இந்நகருக்கு இப்பெயர் ஏற்பட்டது. திருவெறும்பூர் சட்டமன்றத் தொகுதி திருச்சி மக்களவைத் தொகுதிக்கு உட்பட்டதாகும்.

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 16,835 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். திருவெறும்பூர் மக்களின் சராசரி கல்வியறிவு 78% ஆகும், இதில் ஆண்களின் கல்வியறிவு 84%, பெண்களின் கல்வியறிவு 72% ஆகும். இது இந்திய தேசிய சராசரி கல்வியறிவான 59.5% விட கூடியதே. திருவெறும்பூர் மக்கள் தொகையில் 11% ஆறு வயதுக்குட்பட்டோர் ஆவார்கள்.

## போக்குவரத்து
திருவெறும்பூரில் தொடர்வண்டி நிலையம் உள்ளது. இங்கிருந்து திருச்சி, தஞ்சாவூர், திருவாரூர், வேளாங்கண்ணி, காரைக்கால், மைசூர், மயிலாடுதுறை, ஆகிய ஊர்களுக்கு தொடர்வண்டிகள் உள்ளன.

## முக்கிய இடங்கள்
* பாரத மிகு மின் நிறுவனம், இந்தியாவின் முதன்மை பொதுத்துறை நிறுவனங்களில் ஒன்றாகும்.
* படைக்கலத் தொழிற்சாலை திருச்சிராப்பள்ளி (ஓஎஃப்டி) இந்திய அரசின் படைக்கலத் தொழிற்சாலைகள் வாரியத்தால் நடத்தப்படும் ஓர் தயாரிப்பு தொழிற்சாலை ஆகும்.இங்கு துப்பாக்கிகள், துப்பாக்கி இரவைகள், இந்திய வான்படை மற்றும் காவல்துறைகளுக்கான படைக்கலங்கள் தயாரிக்கப்படுகின்றன. 
* கனரக கலப்புலோக ஊடுருறுத் திட்டம் (எச்ஏபிபி) -  படைக்கலத் தொழிற்சாலைகள் வாரியம்.
* பாரதிதாசன் மேலாண்மைக் கல்வி நிறுவனம் (BIM), திருச்சிராப்பள்ளி, தமிழ்நாடு.
* சவகர்லால் நேரு விளையாட்டரங்கம் – கைலாசபுரம்
* குன்றின் மேலான வரலாற்றுச் சிறப்புமிக்க சிவத்தலம்  (திரு எறும்பீசுவரர்)
* மான்கள் பூங்கா  – கைலாசபுரம்.
* தேசிய தொழில்நுட்பக் கழகம், திருச்சி

## மேற்கோள்கள்


பகுப்பு:திருச்சிராப்பள்ளி மாவட்டத்திலுள்ள ஊர்களும் நகரங்களும்
பகுப்பு:திருச்சிராப்பள்ளியின் சுற்றுப்புறங்களும் புறநகரங்களும்
தொட்டிபாளையம்

**தொட்டிபாளையம்** (ஆங்கிலம்:Thottipalayam), இந்தியாவின் தமிழ்நாடு மாநிலத்தில் அமைந்துள்ள திருப்பூர் மாவட்டத்தில் இருக்கும் ஒரு நகரியம் ஆகும்.

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 24,969 மக்கள் இங்கு வசிக்கின்றார்கள். இவர்களில் 53% ஆண்கள், 47% பெண்கள் ஆவார்கள். தொட்டிபாளையம் மக்களின் சராசரி கல்வியறிவு 68% ஆகும். இதில் ஆண்களின் கல்வியறிவு 76%,  பெண்களின் கல்வியறிவு 59% ஆகும். இது இந்திய தேசிய சராசரி கல்வியறிவான 59.5% விட கூடியது. தொட்டிபாளையம் மக்கள் தொகையில் 12% ஆறு வயதுக்குட்பட்டோர் ஆவார்கள்.

## மேற்கோள்கள்


பகுப்பு:திருப்பூர் மாவட்டத்திலுள்ள ஊர்களும் நகரங்களும்
தொட்டியம்

**தொட்டியம்** (ஆங்கிலம்:Thottiyam), இந்தியாவின் தமிழ்நாடு மாநிலத்தில் அமைந்துள்ள திருச்சிராப்பள்ளி மாவட்டம், தொட்டியம் வட்டத்தின் நிர்வாகத் தலைமையிடமும். தேர்வு நிலை பேரூராட்சியும் ஆகும்.

## அமைவிடம்
திருச்சிக்கு  60 கி.மீ. தொலைவில் தொட்டியம்   பேரூராட்சி உள்ளது. இதன் அருகமைந்த தொடருந்து நிலையம், 18 கி.மீ. தொலைவில் அமைந்த   குளித்தலையில் உள்ளது.

## பேரூராட்சியின் அமைப்பு
15.93 சகி.மீ. பரப்பும்,  15 வார்டுகளும்,  85  தெருக்களும் கொண்ட இப்பேரூராட்சி  முசிறி (சட்டமன்றத் தொகுதி)க்கும், பெரம்பலூர் மக்களவைத் தொகுதிக்கும் உட்பட்டது.

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி 3926 வீடுகளும், 14909  மக்கள்தொகையும் கொண்டது.

## பெயர்
இவ்வூரின் பழைய பெயரானது *கௌத்த ராஜநல்லூர்* என்பது  கல்வெட்டுகளினால் அறியவருகிறது. பிற்காலத்தில் இங்கு அதிகமாக தொட்டிய நாயக்கர் என்ற இனத்தை சேர்ந்தவர்கள் குடியேறியதால் **தொட்டியம் ** என்று பெயரால் அழைக்கபட்டது. இவ்வூரில் இருக்கும் மதுரை காளியம்மன் கோவில் புகழ்பெற்றது . தொட்டியம் பகுதி காவேரி ஆற்றங்கரையில் அமைந்துள்ள வளமான பகுதி . இந்த ஊரில் வாழை அதிக அளவில் பயிரிடப்படுகிறது. எனவே இந்த ஊரைச் சுற்றிலும் வாழைமரத் தோப்புகள் அதிகமான நிலங்களில் காணப்படுகிறது. எனவே இதை வாழை நகரம் என்று குறிப்பிடுவதுமுண்டு.

## மதுரகாளியம்மன் கோவில்
மதுரையில் இருந்த மகாகாளியம்மன் தொட்டியத்திலிருந்து பறை இசைக்க சென்ற இருவரின் இசையில் மயங்கி, தொட்டியத்திற்கு வந்ததாக வரலாறு. இக்கோவிலை 400 வருடங்களுக்கு முன்பு இப்பகுதியினை ஆட்சி செய்த பாளையக்காரர் கெஜ்ஜன்ன நாயக்கர் கட்டியுள்ளார் .இந்தக் கோவிலில் மதுரைவீரன் உட்பட பல துணை தெய்வங்கள் இருக்கின்றன.

## மேற்கோள்கள்

## வெளி இணைப்புகள்
* தொட்டியம் பேரூராட்சியின் தொடர்பு மையங்கள்

பகுப்பு:திருச்சிராப்பள்ளி மாவட்டத்தில் உள்ள பேரூராட்சிகள்
துடியலூர்

**துடியலூர்** (*Thudiyalur*), இந்தியாவின் தமிழ்நாடு மாநிலத்திலுள்ள, கோயம்புத்தூர் மாநகராட்சிக்குட்பட்ட ஒரு பகுதியாகும். பழங்காலத்தில் இவ்வூர் திருத்துடிசையம்பதி என்று அழைக்கப்பட்டு வந்தது‌. அவிநாசிக்குச் சென்றுவிட்டு பேரூருக்கு இவ்வழியாக வந்த சுந்தரமூர்த்தி நாயனாருக்கு இத்தலத்தில் இறைவனும் இறைவியும் வனமுருங்கை கொண்டு சமைத்து உணவளித்தனர் என்பது இவ்வூரின் வரலாறுகளில் ஒன்று.  அதற்கு சான்றாக இன்றும் இவ்வூரில் பழமையான விருந்தீஸ்வரர் எனும் சோழர் காலத்துச் சிவன் கோவில் உள்ளது.தமிழர் ஆட்சிக் காலத்தில், இவ்வூர் ஆறைநாட்டின் பகுதியாக விளங்கியது.

## மக்கள் வகைப்பாடு
இந்திய 2011 மக்கள் தொகை கணக்கெடுப்பின்படி 33,924 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். துடியலூர் மக்களின் சராசரி கல்வியறிவு 75% ஆகும், இதில் ஆண்களின் கல்வியறிவு 82%,  பெண்களின் கல்வியறிவு 69% ஆகும். இது இந்திய தேசிய சராசரி கல்வியறிவான 59.5% விட கூடியதே. துடியலூர் மக்கள் தொகையில் 10% ஆறு வயதுக்குட்பட்டோர் ஆவார்கள்.

## தொடருந்து நிலையம்
 
துடியலூரில் தொடருந்து நிலையம் உள்ளது. அதில் மேட்டுப்பாளையம் - கோவை பயணிகள் தொடருந்து நின்று செல்கிறது.

## கோவில்கள்
* அருள் மிகு அரவான்-பொங்கியம்மாள் திருக்கோவில்
* அருள் மிகு பால வினாயகர் திருக்கோவில்
* பால ஆஞ்சநேயர் திருக்கோவில்
* விருந்தீசுவரர் கோவில்
* அருள்மிகு மாகாளியம்மன் திருக்கோவில்
* அருள்மிகு மாரியம்மன் திருக்கோவில்
* அருள்மிகு சடச்சியம்மன் திருக்கோவில்
* அருள்மிகு மங்கையம்மன் திருக்கோவில்.

## மேற்கோள்கள்
 

பகுப்பு:கோயம்புத்தூர் மாவட்டத்திலுள்ள ஊர்களும் நகரங்களும்
துறையூர்

**துறையூர்** (ஆங்கிலம்:Thuraiyur) இந்தியாவின் தமிழ்நாடு மாநிலத்தில் அமைந்துள்ள திருச்சிராப்பள்ளி மாவட்டம், துறையூர் வட்டத்தில் இருக்கும் ஒரு நகராட்சி ஆகும். துறையூர் பெரம்பலூர் மக்களவைத் தொகுதிக்கு உட்பட்டதாகும்.

துறையூர் வட்டத்தில் பருத்தி, வெங்காயம், சீரக சம்பா நெல் விவசாயம், நகை தொழில் பிரதானமாக உள்ளது.

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி, 24  நகராட்சி மன்ற உறுப்பினர்களையும், 8,674 குடும்பங்களையும் கொண்ட இந்நகரத்தின் மக்கள்தொகை 32,439 ஆகும். அதில் 15,964 ஆண்களும், 16,475   பெண்களும் உள்ளனர். இந்நகரத்தின் எழுத்தறிவு 86.8% மற்றும் பாலின விகிதம் 1000 ஆண்களுக்கு, 1,032பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை  2936 ஆகவுள்ளது. குழந்தைகள் பாலின விகிதம்,  1000 ஆண் குழந்தைகளுக்கு, 967 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 5,897 மற்றும் 193 ஆகவுள்ளனர். மக்கள்தொகையில் இந்துக்கள் 95.36%, இசுலாமியர்கள் 3.27%, கிறித்தவர்கள் 1.3% மற்றும் பிறர் 0.06% ஆகவுள்ளனர்.

## கோயில்கள்
இங்கு ஐந்து புராதன கோயில்கள் உள்ளன. சிவன் கோயில், பெருமாள் கோயில், பிரசன்ன வெங்கடாசலபதி கோயில் (பெருமாள் மலை மேலே), கோவிந்தராஜ பெருமாள் கோயில் (பெருமாள் மலை கீழே) மற்றும் காசி விஸ்வநாதர் கோயில். சைவமும் வைணவமும் தழைத்து வளர்ந்த ஊர் துறையூர்.

### சிவன் கோயில்
துறையூரிலிருந்து ஆத்தூர் செல்லும் சாலையில் உள்ள இந்தக் கோயிலின் பெயர் "அருள்மிகு நந்திகேஸ்வரர் ஆலயம்". இந்தக் கோயிலின் பொருட்டு துறையூருக்கு நந்திகேச்சுரம் என்றும் ஒரு பெயர் இருந்தது. மேலும் தீர்த்த புரி, வேணுபுரி என்ற பெயர்கள் இருந்ததற்கான சான்றாக இந்தக் கோயிலில் தீர்த்தபுரீஸ்வரர் மற்றும் வேணுபுரீஸ்வரர் சிலைகள் உள்ளன. இக்கோயில் அப்பர் பெருமானால் "நாடகமாடிட நந்திகேச்சுரம்" என்றும் "நல்ல துறையூர்" என்றும் பாடல் பெற்ற தலம்.

### பிரசன்ன வெங்கடாசலபதி கோயில்
துறையூரிலிருந்து பெரம்பலூர் செல்லும் சாலையில் உள்ள புகழ்பெற்ற கோயிலாகும். இந்தக் கோயில் பெருமாள் மலையின் மேலே 960 அடி (290 மீ) உயரத்தில் உள்ளது. மலைக்கு மேலே செல்ல 5 கி.மீ மலைப்பாதை உள்ளது. மேலும் நடந்து செல்வதற்கு 1,500 படிகளும், படிக்கட்டில் ஏறுவோர் இளைப்பாற இரண்டு மண்டபங்கள் இடையிடையே கட்டப்பட்டுள்ளன. கரிகால சோழனின் பேரன் ஒருவர் தன் ஆட்சியின் எல்லைப் பகுதியில் இருந்த இந்த மலையின் மீதுள்ள ஒரு இலந்தை மரத்தடியில் தவமியற்றியபோது பெருமாள் வேங்கடாசலபதியாக பிரசன்னமாகி காட்சியளித்ததாகவும், அந்த மன்னனே இக்கோயிலில் உள்ள கருப்பண்ணார் அல்லது வீராசாமியாக வழிபடப்படுவதாகவும் நம்பப்படுகிறது. இங்குள்ள தசாவதார மண்டபத்தில் இசைத்தூண்கள் உள்ளன. ஒவ்வொரு தூணில் தட்டும்போதும் ஒவ்வொரு விதமான இசை கேட்பது இதன் சிறப்பு. ஒவ்வொரு ஆண்டும் புரட்டாசி சனிக்கிழமைகளில் இங்கு வழிபடுவது பிரசித்தி பெற்றது. மேலும் ஒவ்வொரு பௌர்ணமியிலும் ஆயிரக்கணக்கான மக்கள் கிரிவலத்தில் பங்குகொள்கிறார்கள்.

## மேற்கோள்கள்


பகுப்பு:தமிழ்நாடு தேர்வு நிலை நகராட்சிகள்
திருச்சிராப்பள்ளி மாவட்ட நகராட்சிகள்
துதிப்பட்டு

**துதிப்பட்டு** (ஆங்கிலம்:Thuthipattu), இந்தியாவின் தமிழ்நாடு மாநிலத்தில் அமைந்துள்ள வேலூர் மாவட்டத்தில் இருக்கும் ஒரு கணக்கெடுப்பில் உள்ள ஊர்  ஆகும்.

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 7068 மக்கள் இங்கு வசிக்கின்றார்கள். இவர்களில் 49% ஆண்கள், 51% பெண்கள் ஆவார்கள். துதிப்பட்டு மக்களின் சராசரி கல்வியறிவு 64% ஆகும்,  இதில் ஆண்களின் கல்வியறிவு 73%,  பெண்களின் கல்வியறிவு 56% ஆகும். இது இந்திய தேசிய சராசரி கல்வியறிவான 59.5% விட கூடியதே. துதிப்பட்டு மக்கள் தொகையில் 12%  ஆறு வயதுக்குட்பட்டோர் ஆவார்கள்.

## ஆதாரங்கள்


பகுப்பு:வேலூர் மாவட்டத்திலுள்ள ஊர்களும் நகரங்களும்
துவாக்குடி

**துவாக்குடி** () என்பது இந்தியாவின் தமிழ்நாடு மாநிலத்தில் அமைந்துள்ள திருச்சிராப்பள்ளியின் கூட்டுப் புறநகர்ப் பகுதியில் இருக்கும் ஒரு நகராட்சி ஆகும்.

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி, திருச்சிராப்பள்ளி மாநகராட்சியின் கிழக்கு மண்டலத்தில் 21 நகராட்சி மன்ற உறுப்பினர்களையும், 9,402   குடும்பங்களையும் கொண்ட இந்நகரத்தின் மக்கள்தொகை 38,887 ஆகும். அதில் 21,112  ஆண்களும், 17,775  பெண்களும் உள்ளனர். இந்நகரத்தின் எழுத்தறிவு 89% மற்றும் பாலின விகிதம் 1000 ஆண்களுக்கு, 842 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 3261 ஆகவுள்ளது. குழந்தைகள் பாலின விகிதம்,  1000 ஆண் குழந்தைகளுக்கு, பெண் குழந்தைகள் 956 வீதம் உள்ளனர். பட்டியல் சமூகத்தினரும், பட்டியல் பழங்குடியினரும்  முறையே 6,835  மற்றும் 386 ஆகவுள்ளனர். மக்கள்தொகையில் இந்துக்கள் 83.68%, இசுலாமியர்கள் 5.05%, கிறித்தவர்கள் 10.8% மற்றும் பிறர் 0.48% ஆகவுள்ளனர்.

## இவ்வூரின் சிறப்பு
இவ்வூர் முற்காலத்தில் துழாய்க்குடி என்றழைக்கப்பட்டு, பின்னர் மருவி துவாக்குடி என்றழைக்கப் படுகிறது. இவ்வூரில் உள்ள சோழீசுவரர் கோவில் கல்வெட்டுகளின் மூலம் இத்தகவல் அறியப்படுகிறது.

தமிழ்நாட்டிற்கான தேசிய தொழில்நுட்பக் கழகம் துவாக்குடியில் அமைந்துள்ளது.

## அருகில் அமைந்துள்ள ஊர்
திருவெறும்பூர்
## ஆதாரங்கள்


பகுப்பு:திருச்சிராப்பள்ளி மாவட்டத்திலுள்ள ஊர்களும் நகரங்களும்
திரிசூலம் (சென்னை)

**திரிசூலம்** (ஆங்கிலம்:Tirusulam) இந்தியாவின் தமிழ்நாடு மாநிலத்தில் அமைந்துள்ள காஞ்சிபுரம் மாவட்டத்தில் இருக்கும் ஒரு கணக்கெடுப்பில் உள்ள ஊர்  ஆகும்.

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 5997 மக்கள் இங்கு வசிக்கின்றார்கள். இவர்களில் 52% ஆண்கள், 48% பெண்கள் ஆவார்கள். திரிசூலம் மக்களின் சராசரி கல்வியறிவு 60% ஆகும்,  இதில் ஆண்களின் கல்வியறிவு 68%,  பெண்களின் கல்வியறிவு 51% ஆகும். இது இந்திய தேசிய சராசரி கல்வியறிவான 59.5% விட கூடியது. திரிசூலம் மக்கள் தொகையில் 14% ஆறு வயதுக்குட்பட்டோர் ஆவர்.

## தாம்பரம் மாநகராட்சியுடன் இணைத்தல்

3 நவம்பர் 2021 அன்று திரிசூலம் ஊராட்சியை  தாம்பரம் மாநகராட்சியுடன் இணைக்கப்பட்டது.

## மேற்கோள்கள்


﻿

பகுப்பு:சென்னை சுற்றுப் பகுதிகள்
திருத்தணி

**திருத்தணி** () இந்தியாவின் தமிழ்நாடு மாநிலத்தில் அமைந்துள்ள திருவள்ளூர் மாவட்டத்தின் திருத்தணி வட்டத்தில் இருக்கும் ஒரு நகராட்சி ஆகும். இங்குள்ள முருகன் கோயில், ஆறுபடை வீடுகளுள் ஒன்று. திருத்தணி நகரம் முந்தைய செங்கல்பட்டு மாவட்டத்தில் ஒரு பகுதியாக இருந்தது. திருத்தணி அரக்கோணம்  மக்களவைத் தொகுதிக்கு உட்பட்டதாகும்.

## அமைவிடம்
சென்னை - திருப்பதி செல்லும் நெடுஞ்சாலையில் அமைந்த திருத்தணி, சென்னைக்கு மேற்கே 88 கி.மீ. தொலைவில் உள்ளது. திருத்தணி நகராட்சிக்கு கிழக்கில் அரக்கோணம் ஊராட்சி ஒன்றியம் உள்ளது. இதனருகே அமைந்த கிராமங்கள் பட்டாபிராமபுரம், வேளஞ்சேரி, கார்த்திகேயபுரம் மற்றும் அகூர் ஆகும். இதனருகே உள்ள நகரங்கள் அரக்கோணம், நகரி, சோளிங்கர் ஆகும்.

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி 21 வார்டுகள் கொண்ட திருத்தணி நகராட்சி 11,122 வீடுகளும்,  44,781 மக்கள்தொகையும், கொண்டது. மேலும் இந்நகரத்தின் எழுத்தறிவு 84.06% மற்றும் பாலின விகிதம் ஆயிரம் ஆண்களுக்கு, 1003 பெண்கள் வீதம் உள்ளனர். திருத்தணி நகரம், திருத்தணி (சட்டமன்றத் தொகுதி) மற்றும் அரக்கோணம் மக்களவைத் தொகுதிக்குட்பட்டதாகும்.

## புவியியல்
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 76&nbsp;மீட்டர் (249&nbsp;அடி) உயரத்தில் இருக்கின்றது.

## போக்குவரத்து
திருத்தணி நகரில் பேருந்து சேவைகளின் மூலம் பேருந்துகள் இயக்கப்படுகின்றன. குறிப்பாக சென்னை, அரக்கோணம், திருவள்ளூர், திருவண்ணாமலை, ஆரணி, காஞ்சிபுரம், செங்கல்பட்டு, வேலூர், வந்தவாசி, திருப்பதி, பெங்களூரு, புதுச்சேரி, மதுரை, திண்டிவனம், விழுப்புரம் ஆகிய நகரங்களுக்கு பேருந்து வசதிகள் உள்ளது.

## மேற்கோள்கள்


## வெளியிணைப்புகள்
* திருத்தணி நகராட்சி இணையதளம் 

பகுப்பு:திருவள்ளூர் மாவட்டத்தில் உள்ள நகராட்சிகள்